News Update: ตลาดหุ้นเวียดนามสดใสไม่สนใจโควิด ปีนี้บวกแล้ว 21% - FINNOMENA
News Update: ตลาดหุ้นเวียดนามสดใสไม่สนใจโควิด ปีนี้บวกแล้ว 21%
9 ส.ค. 2564

แม้ว่าเวียดนามจะต้องประสบกับการระบาดของไวรัสโควิด-19 ระลอกใหม่ แต่ดัชนีตลาดหุ้นของประเทศเวียดนามยังคงเป็นประเทศที่มีผลการดำเนินงานดีที่สุดในภูมิภาค โดยเพิ่มขึ้นกว่า 21% ในปีนี้
นักวิเคราะห์กล่าวว่าการเติบโตนี้จะยังคงดำเนินต่อไป โดยดัชนีหุ้นเวียดนามโฮจิมินห์อาจเพิ่มขึ้นมากถึง 12% และจะเพิ่มขึ้นถึง 1,500 จุดภายในสิ้นปีนี้ ซึ่งได้รับแรงหนุนจากอุปสงค์ค้าปลีก
นักลงทุนในประเทศยังคงซื้อหุ้นต่อไปแม้จะมีการระบาดของโควิด-19 ในประเทศ โดยมีรายงานผู้ป่วยจากโควิด-19 ในประเทศมากกว่า 4,000 รายตั้งแต่ปลายเดือนเมษายน ซึ่งมากกว่า 3 เท่าของผู้ป่วยรายใหม่ในปีที่แล้ว
เมื่อเดือนที่แล้วดัชนีหุ้นเวียดนามเพิ่มขึ้นมากกว่า 7% ซึ่งเป็นตัวเลขที่มากที่สุดในภูมิภาค เมื่อเทียบกับการลดลงกว่า 25% ในเดือนมีนาคมปีที่แล้วเนื่องจากการระบาดครั้งใหญ่ของโควิด-19 ในทั่วโลก
การฟื้นตัวของหุ้นส่วนหนึ่งก็เนื่องมาจากความพยายามของรัฐบาลในการควบคุมการระบาดและความต้องการใช้อัตราดอกเบี้ยต่ำให้เกิดประโยชน์สูงสุดของเวียดนาม มูลค่าการซื้อขายหุ้นเวียดนามไต่ขึ้นสู่ระดับสูงสุดเป็นประวัติการณ์ในวันจันทร์ ด้วยมูลค่ามากกว่า 1 พันล้านดอลลาร์ เนื่องจากอุปสงค์ค้าปลีกที่หลั่งไหลเข้าสู่ตลาด
Andrew Brudenell หัวหน้าฝ่ายตลาดหุ้นของ Ashmore Group Plc. ในลอนดอนให้มุมมองต่อตลาดเวียดนามไว้ว่า:
เวียดนามเป็นตลาดเกิดใหม่ขนาดเล็กที่เขาชื่นชอบ
การเติบโตทางเศรษฐกิจมีความยั่งยืนตลอดช่วงการแพร่ระบาดของโควิด-19 เนื่องจากการพยายามในการล็อกดาวน์และการควบคุมโรค
งบดุลของประเทศอยู่ในเกณฑ์ดี การลงทุนโดยตรงจากต่างประเทศยังคงแข็งแกร่ง และการลงทุนในโครงสร้างพื้นฐานก็กำลังเพิ่มขึ้น
ประชากรมีจำนวนมาก และส่วนใหญ่ยังอายุน้อย ซึ่งถือเป็นผลดีต่อภาคการบริโภค
ที่มา: Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Vietnam
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA